जन्माष्टमी के मौके पर तैमूर अली खान ने इस तरह फोड़ी दही-हांडी, देखें Video  
तैमूर अली खान ने जन्माष्टमी के मौके पर फोड़ी दही-हांड़ी
तैमूर अली खान का क्यूट वीडियो हुआ वायरल 
शाहरुख खान ने भी फोड़ी थी दही-हांडी
जन्माष्टमी (Janmashtami) का त्योहार देश भर में पूरे धूमधाम के साथ मनाया गया. भगवान श्रीकृष्ण के जन्मोत्सव को लेकर आम जनता के साथ-साथ बॉलीवुड कलाकारों में भी काफी एक्साइटमेंट दिखी. बॉलीवुड के बादशाह शाहरुख खान (Shah Rukh Khan) जन्माष्टमी के मौके पर दही हांडी फोड़ते नजर आए थे. उनका ये वीडियो इंटरनेट पर खूब वायरल हुआ था. सुपरस्टार के साथ-साथ स्टार किड्स में भी जन्माष्टमी के मौके पर काफी एक्साइटमेंट दिखी. करीना कपूर (Kareena Kapoor) और सैफ अली खान के साहबजादे तैमूर अली खान भी जन्माष्टमी के मौके पर दही-हांडी फोड़ते नजर आए, जिसका क्यूट वीडियो सोशल मीडिया पर छाया हुआ है. इस वीडियो को तैमूर अली खान के फैनपेज ने शेयर किया है.
Cuties #taimuralikhan #inaayakhemu celebrate dahi handi festival with kid friends and family in Mumbai today #instalove #saturday #picoftheday #photooftheday #photographer #instalike #instadaily #instagram #instagram #instastyle #yatintambe
A post shared by  यतीन तांबे (@yatin_tambe_) on Aug 25, 2019 at 12:20am PDT

वायरल हो रहे इस वीडियो में तैमूर (Taimur Ali Khan) बिल्कुल भगवान कृष्ण की तरह मटकी फोड़ कर माखन निकालने की कोशिश कर रहे हैं. दही-हांडी फोड़ते हुए तैमूर बहुत क्यूट लग रहे थे. उनके इस क्यूट वीडियो पर फैन्स जमकर कमेंट कर रहे हैं. बता दें कि हाल ही में तैमूर अपने मम्मी पापा के साथ लंदन से वापस लौटे थे. इस दौरान एयरपोर्ट पर छोटे नवाब फैन्स को 'हेलो' बोलते भी नजर आए थे.
वहीं अगर तैमूर की मम्मी करीना कपूर खान (Kareena Kapoor Khan) की बात करें तो फिलहाल एक्ट्रेस अपनी अपकमिंग फिल्म 'अंग्रेजी मीडियम (Angrezi Medium)' की शूटिंग करके लंदन से वापस लौटी हैं. होमी अदजानिया के डायरेक्शन में बनी ये फिल्म इरफान खान की सुपरहिट फिल्म 'हिंदी मीडियम' का सीक्वल है. इस फिल्म में इरफान खान, करीना कपूर और राधिका मदान मुख्य भूमिका निभाते नजर आएंगे.